บาทเปิด 32.88/95 อ่อนค่าต่อเนื่อง
เงินบาทเปิด 32.88/95 อ่อนค่าต่อเนื่อง มีโอกาสทดสอบระดับ 33 บาท
30 เม.ย. 2558

เงินบาทเปิด 32.88/95 อ่อนค่าต่อเนื่อง มีโอกาสทดสอบระดับ 33 บาท
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.88/95 บาท/ดอลลาร์ อ่อนค่าต่อจากช่วงเย็นวานนี้ที่ปิดตลาดที่ระดับ 32.79/80 บาท/ดอลลาร์
เช้านี้เงินบาทอ่อนค่าลงต่อเนื่องจากเมื่อวาน หลังจากวานนี้(28 เม.ย.) คณะกรรมการนโยบายการเงิน(กนง.) ทำเซอร์ไพรส์ตลาดด้วยการลดดอกเบี้ยนโยบายลงอีก 0.25% มาอยู่ที่ 1.50% ซึ่งเป็นการลดดอกเบี้ยติดต่อกัน 2 ครั้ง และคาดว่าเงินบาทวันนี้จะยังเป็นทิศทางที่อ่อนค่า โดยมีโอกาสไปทดสอบที่ระดับ 33 บาท/ดอลลาร์ได้ อย่างไรก็ดี วันนี้ตลาดรอฟังธนาคารแห่งประเทศไทย(ธปท.) ที่จะประกาศมาตรการผ่อนคลายเงินทุนเคลื่อนย้ายระหว่างประเทศ
"วันนี้แนวโน้มเงินบาทคงอ่อนค่าต่อ และมีโอกาสไป test ที่ระดับ 33 บาท/ดอลลาร์ได้" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 32.80-33.10 บาท/ดอลลาร์